सपा सांसद ने अपनी ही सरकार के मंत्री के खिलाफ कर दी शिकायत
Nitika Srivastava January 10, 2017	52 Views
हिन्द न्यूज़ डेस्क। मुलायम सिंह यादव के करीबी राज्यसभा सांसद बेनी प्रसाद वर्मा ने अपनी ही सरकार के ग्राम्य विकास मंत्री अरविंद सिंह गोप के खिलाफ मोर्चा खोल दिया है. सपा सांसद ने चुनाव आयोग को पत्र लिखकर गोप के खिलाफ आचार संहिता के उल्लंघन की शिकायत दर्ज कराई है.
यह भी पढ़ें- अबकी बार बीजेपी की होगी सरकार, योगी होंगे मुख्यमंत्री!
बेनी ने मुख्य चुनाव आयुक्त को भेजे पत्र में कहा कि बाराबंकी में अगस्त 2016 के तीसरे सप्ताह में ही पुलिस अधीक्षक तैनात किए गए थे. ग्राम्य विकास मंत्री ने 30 दिसंबर को उन्हें हटवाकर अपनी जाति का एसपी तैनात करवा लिया।
इसके बाद आदर्श आचार संहिता लागू होने के एक-दो दिन पहले ही गोप ने अपने विधानसभा क्षेत्र रामनगर के सभी थानों में अपनी ही जाति के थाना इंचार्ज नियुक्त करवा दिए।
यह भी पढ़ें- भारत के डॉ. द्वारकानाथ कोटनिस को सम्मानित करेगा चीन
बेनी का कहना है कि गोप ने 8 जनवरी को अपने कार्यकर्ताओं के माध्यम से रामनगर थाने के संरक्षण में गरीबों को कंबल बंटवाए, जो आचार संहिता का खुल्लम-खुल्ला उल्लंघन है। बेनी ने आयोग से अनुरोध किया है कि प्रभावी कार्रवाई करके स्वतंत्र व निष्पक्ष चुनाव सुनिश्चित कराएं।
विधानसभा चुनाव शिकायत सपा सरकार के मत्री सपा सांसद	2017-01-10